Навагрудскі павет (1921—1940)

Навагру́дскі павет () — адміністрацыйна-тэрытарыяльная адзінка Навагрудскага ваяводства Польскай Рэспублікі. Адміністрацыйны цэнтр — горад Навагрудак.

 Гісторыя 
Былы павет Мінскай губерні Расійскай імперыі. З красавіка 1919 года акупаваны польскімі войскамі. У 1919—1920 у складзе Віленскай акругі Цывільнага кіраўніцтва ўсходніх земляў пад польскай адміністрацыяй.

Паводле Рыжскага мірнага дагавора ў складзе Заходняй Беларусі адышоў да Польшчы. Утвораны 1 сакавіка 1921 года. 

З 1924 па 1937 гады на тэрыторыі павета дзейнічала брыгада Корпуса аховы памежжа «Навагрудак» з цэнтрам у Навагрудку і Баранавічах.

У чэрвені 1938 года распараджэннем міністра ўнутраных спраў гміны Карэлічы, Любча, Пачапава, Райца, Цырын і Шчорсы ўключаны ў пагранічную зону.

Пасля ўз’яднання Заходняй Беларусі з БССР Навагрудскі павет  года ўвайшоў у склад Баранавіцкай вобласці.  года скасаваны, тэрыторыя падзелена на раёны.

Складаўся з 12 вясковых гмін і 1 горада. Агульная плошча павета — 2930,2 км².

 Адміністрацыйны падзел 

 Гміны 
 Гміна Гарадзечна — сядзіба Гарадзечна
 Гміна Гарадзішча22 студзеня 1926 перададзена ў склад Баранавіцкага павета () — сядзіба Гарадзішча
 Гміна ДварэцПерададзена 22 студзеня 1926 года складу Слонімскага павета () — сядзіба Дварэц
 Гміна Здзецел — сядзіба Здзецел
 Гміна Карэлічы — сядзіба Карэлічы
 Гміна Кашалева — сядзіба Кашалева
 Гміна Любча — сядзіба Любча
 Гміна Нягневічы — сядзіба Нягневічы
 Гміна Пачапава — сядзіба Пачапава
 Гміна Райца — сядзіба Юрыздыка, потым Райца
 Гміна Цырын — сядзіба Цырын
 Гміна Шчорсы — сядзіба Шчорсы
 Гміна Уселюб — сядзіба Уселюб
 Гміна Ярэмічы22 студзеня 1926 перададзена ў склад Стаўбцоўскага павета ()  — сядзіба Ярэмічы

 Гарады 
 Навагрудак

 Насельніцтва 
Насельніцтва — 109 820 чалавек, з іх беларусаў 58,8 %, палякаў 35,4 %, яўрэяў 5,5 %. 91,3 % насельніцтва жыло ў вёсцы. Налічвалася 846 гаспадарак асаднікаў (1933).

 Эканоміка 
Дзейнічалі прадпрыемствы па перапрацоўцы мясцовай сыравіны і прадуктаў сельскай гаспадаркі, буйнейшае — шклозавод «Нёман».

 Літаратура 


 Спасылкі 

Катэгорыя:Паветы Навагрудскага ваяводства
Катэгорыя:З’явіліся ў 1921 годзе
Катэгорыя:Зніклі ў 1940 годзе